title: 2008/196/ЕО: Решение на Съвета от 18 февруари 2008 година относно сключването на споразумението между Европейската общност и правителството на Малайзия за някои аспекти на въздухоплавателните услуги

text:
               5.3.2008

               BG

               Официален вестник на Европейския съюз

               L 60/30

      РЕШЕНИЕ НА СЪВЕТА

   от 18 февруари 2008 година
   относно сключването на споразумението между Европейската общност и правителството на Малайзия за някои аспекти на въздухоплавателните услуги
   (2008/196/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първото изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               На 5 юни 2003 г. Съветът оправомощи Комисията да започне преговори с трети държави относно замяната на някои разпоредби в съществуващи двустранни споразумения със споразумение на Общността.

               (2)

               Комисията договори от името на Общността Споразумение с правителството на Малайзия за някои аспекти на въздухоплавателните услуги („Споразумението“) в съответствие с механизмите и предписанията в приложението към решението на Съвета, с което Комисията се оправомощава да започне преговори с трети държави относно замяната на някои разпоредби в съществуващи двустранни споразумения със споразумение на Общността.

               (3)

               Споразумението бе подписано от името на Европейската общност, при условие възможното му сключване на по-късна дата, в съответствие с Решение 2007/210/ЕО (1).

               (4)

               Споразумението следва да бъде одобрено,

         РЕШИ:
   Член 1
   Споразумението между Европейската общност и правителството на Малайзия за някои аспекти на въздухоплавателните услуги се одобрява от името на Общността.
   Член 2
   Председателят на Съвета е оправомощен да посочи лицето, упълномощено да извърши нотификацията, предвидена в член 8, параграф 1 от споразумението.

      Съставено в Брюксел на 18 февруари 2008 година.

            За Съвета

            Председател

         D. RUPEL

      (1)  ОВ L 94, 4.4.2007 г., стр. 26.


title: Решение 2013/352/ОВППС на Съвета от 2 юли 2013 година за изменение на Решение 2012/440/ОВППС за назначаване на специален представител на Европейския съюз за правата на човека

text:
               4.7.2013

               BG

               Официален вестник на Европейския съюз

               L 185/8

         РЕШЕНИЕ 2013/352/ОВППС НА СЪВЕТА
   от 2 юли 2013 година
   за изменение на Решение 2012/440/ОВППС за назначаване на специален представител на Европейския съюз за правата на човека
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 юли 2012 г. Съветът прие Решение 2012/440/ОВППС (1) за назначаване на г-н Stavros LAMBRINIDIS за специален представител на Европейския съюз (СПЕС) за правата на човека. Мандатът на СПЕС изтича на 30 юни 2014 г.

               (2)

               В Решение 2012/440/ОВППС за СПЕС бе предвидена референтна сума за периода от 25 юли 2012 г. до 30 юни 2013 г. Следва да бъде определена нова референтна сума за периода от 1 юли 2013 г. до 30 юни 2014 г.

               (3)

               Следователно Решение 2012/440/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В член 5, параграф 1 от Решение 2012/440/ОВППС се добавя следната алинея:

      „Референтната сума, предназначена за покриване на свързаните с мандата на СПЕС разходи за периода от 1 юли 2013 г. до 30 юни 2014 г., е в размер на 837 000 EUR.“.

   Член 2
   Влизане в сила
   Настоящото решение влиза в сила в деня на приемането му.
   Прилага се от 1 юли 2013 г.

      Съставено в Брюксел на 2 юли 2013 година.

            За Съвета

            Председател

         L. LINKEVIČIUS

      (1)  ОВ L 200, 27.7.2012 г., стр. 21.


title: Решение 2013/350/ОВППС на Съвета от 2 юли 2013 година за изменение и удължаване на мандата на специалния представител на Европейския съюз за близкоизточния мирен процес

text:
               4.7.2013

               BG

               Официален вестник на Европейския съюз

               L 185/3

         РЕШЕНИЕ 2013/350/ОВППС НА СЪВЕТА
   от 2 юли 2013 година
   за изменение и удължаване на мандата на специалния представител на Европейския съюз за близкоизточния мирен процес
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 23 януари 2012 г. Съветът прие Решение 2012/33/ОВППС (1) за назначаване на г-н Andreas REINICKE за специален представител на Европейския съюз (СПЕС) за близкоизточния мирен процес. Този мандат изтича на 30 юни 2013 г.

               (2)

               Мандатът на СПЕС следва да бъде удължен с още 12 месеца. През есента на 2013 г. следва да се проведе преглед на мандата на СПЕС. Този преглед следва да приключи до 31 декември 2013 г.

               (3)

               СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Andreas REINICKE като специален представител на Европейския съюз (СПЕС) за близкоизточния мирен процес (наричан по-долу "мирният процес") се удължава до 30 юни 2014 г. Мандатът на СПЕС може да бъде прекратен предсрочно, ако Съветът вземе решение за това по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   1.   Мандатът на СПЕС се основава на целите на политиката на Съюза по отношение на мирния процес.
   2.   Тези цели включват, inter alia:

               а)

               всеобщ мир, който следва да бъде постигнат на основата на съответните резолюции на Съвета за сигурност на Организацията на обединените нации (ООН), принципите от Мадрид, пътната карта, постигнатите от страните предходни споразумения и арабската инициатива за мир;

               б)

               „двудържавно“ решение, при което Израел и демократична, териториално свързана, жизнеспособна, мирна и суверенна палестинска държава съществуват съвместно със сигурни и признати граници и поддържат нормални отношения със съседите си в съответствие с резолюции 242(1967), 338(1973), 1397(2002) и 1402(2002) на Съвета за сигурност на ООН и с принципите от Мадрид;

               в)

               разрешаване на проблемите в израело-сирийските и израело-ливанските конфликти;

               г)

               решение за статута на Йерусалим като бъдеща столица на две държави и справедливо, трайно и съгласувано решение на проблема с палестинските бежанци;

               д)

               продължаване на мирния процес с цел постигане на окончателно споразумение относно статуса и създаването на палестинска държава, включително засилване на ролята на Четворката за Близкия изток (наричана по-долу „Четворката“) като гарант на пътната карта, по-специално с цел наблюдение на изпълнението на задълженията, които двете страни имат съгласно пътната карта, и в съответствие с международните усилия за постигане на всеобщ арабско-израелски мир.

         3.   Тези цели са основани на ангажимента на Съюза да работи със страните и с партньорите от международната общност, по-специално в рамките на Четворката, за използването на всяка възможност за мир и за достойно бъдеще за всички народи в региона.
   4.   СПЕС подпомага работата на ВП в региона, включително в рамките на Четворката.
   Член 3
   Мандат
   За постигане на целите на политиката, посочени в член 2, СПЕС има мандат:

               а)

               да осигурява активно и ефикасно съдействие от страна на Съюза за действия и инициативи, водещи до окончателно уреждане на израело-палестинския конфликт, както и на израело-сирийския и израело-ливанския конфликт;

               б)

               да улеснява и поддържа тесни връзки с всички участници в мирния процес, други държави от региона, членовете на Четворката и други заинтересовани държави, както и с ООН и други международни организации от значение, за да работи съвместно с тях за засилване на мирния процес;

               в)

               да осигурява постоянното присъствие на Съюза в съответните международни форуми, както и да допринася за управлението и предотвратяването на кризи;

               г)

               да наблюдава и подкрепя мирните преговори между страните и да представя от името на Съюза неговите предложения в рамките на тези преговори;

               д)

               да допринася, когато това бъде поискано, за изпълнението на постигнатите между страните международни споразумения и да влиза в дипломатически диалог с тези страни при неспазване на условията на посочените споразумения;

               е)

               да отделя особено внимание на факторите, влияещи върху регионалните измерения на мирния процес;

               ж)

               да влиза в конструктивни отношения със страните, подписали споразуменията, в рамките на мирния процес, за да се насърчава спазването на основните демократични норми, в това число зачитането на правата на човека и принципите на правовата държава;

               з)

               да представя предложения за участие от страна на Съюза в мирния процес и за най-успешния начин за осъществяване на инициативите на Съюза и за продължаване на полаганите понастоящем от Съюза усилия във връзка с мирния процес, като например съдействие от страна на Съюза за палестинските реформи, както и по политическите аспекти на съответните проекти на Съюза за развитие;

               и)

               да наблюдава действията на двете страни по изпълнението на пътната карта и по въпросите, които биха могли да повлияят на изхода от преговорите за постоянния статус, за да може Четворката да оцени по-добре изпълнението на задълженията от страните;

               й)

               като пратеник към Четворката да докладва за напредъка и развитието на преговорите и да допринася към подготовката на заседанията на пратениците към Четворката въз основа на позициите на Съюза и чрез координация с другите членове на Четворката;

               к)

               в сътрудничество със СПЕС за правата на човека да допринася за изпълнението на политиката на Съюза в областта на правата на човека, включително насоките на ЕС относно правата на човека, и по-специално насоките на ЕС относно децата и въоръжените конфликти и относно насилието срещу жените и момичетата и борбата с всички форми на дискриминация срещу тях, както и на политиката на Съюза във връзка с Резолюция 1325(2000) на Съвета за сигурност на ООН относно жените, мира и сигурността, включително чрез наблюдение и доклади във връзка с развитието на събитията в тази област и изготвяне на препоръки;

               л)

               да допринася за по-добро разбиране на ролята на Съюза сред определящите общественото мнение в региона.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП. За да изпълнява мандата си и конкретните си отговорности на място, СПЕС действа изключително с цел провеждане на мисията.
   2.   Комитетът по политика и сигурност (КПС) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясна координация с Европейската служба за външна дейност (ЕСВД).
   4.   СПЕС, особено по време на мисиите си, работи в тясна връзка с представителството на ЕС в Йерусалим, делегацията на Съюза в Тел Авив, както и с всички други делегации на Съюза в региона, които имат отношение към въпроса.
   Член 5
   Финансиране
   1.   Референтната сума, предназначена за покриване на свързаните с мандата на СПЕС разходи за периода от 1 юли 2013 г. до 31 декември 2013 г., възлиза на 506 500 EUR.
   2.   Разходите, финансирани от предвидената в параграф 1 сума, са допустими от 1 юли 2013 г. Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Формиране и състав на екипа
   1.   В рамките на своя мандат и предоставените финансови средства СПЕС отговаря за формирането на своя екип. В екипа се включват експерти по конкретни въпроси на политиката в съответствие с изискванията на мандата. СПЕС своевременно и редовно предоставя на Съвета и Комисията информация за състава на своя екип.
   2.   Държавите членки, институциите на Съюза и ЕСВД могат да предлагат командироването на персонал, който да работи със СПЕС. Възнаграждението на тези командировани служители се поема съответно от държавата членка, съответната институция на Съюза или ЕСВД. Експертите, командировани от държавите членки в институциите на ЕС или в ЕСВД, могат да бъдат командировани и за работа към СПЕС. Договорно наетите членове на международния персонал трябва да са граждани на държава членка.
   3.   Всички командировани служители остават под административното ръководство на изпращащата държава членка, на институцията на Съюза или на ЕСВД и изпълняват задълженията си и действат в интерес на изпълнението на мандата на СПЕС.
   4.   Персоналът на СПЕС е разположен в същите помещения като съответните отдели на ЕСВД или делегациите на Съюза, така че да се допринесе за съгласуваността и последователността на съответните им дейности.
   Член 7
   Привилегии и имунитет на СПЕС и неговия персонал
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и на членовете на неговия екип, се договарят с приемащите държави в зависимост от случая. За тази цел държавите членки и ЕСВД предоставят цялото необходимо съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (2).
   Член 9
   Достъп до информация и логистична подкрепа
   1.   Държавите членки, Комисията и Генералният секретариат на Съвета гарантират достъпа на СПЕС до всяка информация от значение за него.
   2.   Делегациите на Съюза и/или държавите членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки съобразно мандата си и обстановката от гледна точка на сигурността в географския регион, за който отговаря, за сигурността на целия персонал под неговото пряко ръководство, по-специално като:

               а)

               изготвя съобразен със спецификата на мисията план за сигурност въз основа на насоките от ЕСВД, който включва специфични за мисията физически, организационни и процедурни мерки за сигурност, уреждащ управлението на безопасното придвижване на персонала към и в рамките на района на мисията, както и управлението на инциденти, свързани със сигурността, и който включва план на мисията за действие при извънредни обстоятелства и за евакуация;

               б)

               гарантира, че целият персонал, разположен извън границите на Съюза, е застрахован за висок риск съобразно условията в района на мисията;

               в)

               гарантира, че всички членове на неговия екип, разположени извън Съюза, включително местно наетият персонал, са преминали подходящо обучение за сигурност преди или непосредствено след пристигането си в района на мисията, съобразено със степента на риск, определена от ЕСВД за района на мисията;

               г)

               гарантира, че всички одобрени препоръки, направени в резултат на извършените редовни оценки на сигурността, са изпълнени, и представя пред Съвета, Комисията и ВП писмени доклади относно тяхното изпълнение, както и относно други въпроси, свързани със сигурността, в рамките на междинния доклад и на доклада за изпълнението на мандата.

         Член 11
   Докладване
   СПЕС представя редовни устни и писмени доклади на ВП и КПС. При необходимост СПЕС докладва също пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС представя доклади пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   Член 12
   Координация
   1.   СПЕС съдейства за цялостната политическа координация на Съюза. Той съдейства за съгласуваното използване на всички инструменти на Съюза на мястото на мисията с оглед постигане на целите на политиката на Съюза. Действията на СПЕС се съгласуват с тези на Комисията, както и съответно с действията на други СПЕС в региона, включително със СПЕС за региона на Южното Средиземноморие. СПЕС провежда редовни брифинги за мисиите на държавите членки и делегациите на Съюза.
   2.   На място се поддържат тесни връзки с ръководителите на делегациите на Съюза и с ръководителите на мисии на държавите членки. Те полагат всички усилия, за да съдействат на СПЕС при изпълнението на неговия мандат. В тясно сътрудничество с ръководителя на делегацията на Съюза в Тел Авив СПЕС предоставя политически насоки на местно равнище на ръководителите на полицейската мисия на Европейския съюз за палестинските територии (EUPOL COPPS) и на мисията на Европейския съюз за подпомагане на контролно-пропускателен пункт Рафа (EU BAM Rafah). СПЕС и командващият гражданските операции се консултират помежду си при необходимост. СПЕС също така осъществява на място връзка с други участници на международно и регионално равнище.
   Член 13
   Помощ във връзка с претенции

   СПЕС и членовете на неговия персонал съдействат за осигуряването на материали за посрещане на претенции и задължения, възникнали във връзка с мандатите на предходните СПЕС за близкоизточния мирен процес, като за тази цел оказват административна помощ и осигуряват достъп до съответните преписки.
   Член 14
   Преглед
   1.   Изпълнението на настоящото решение и неговата съгласуваност с други действия на Съюза в региона подлежат на редовен преглед. СПЕС представя на Съвета, Комисията и ВП доклад за напредъка до края на месец октомври 2013 г., както и подробен доклад за изпълнението на мандата — в края на своя мандат.
   2.   До 31 декември 2013 г. се провежда преглед на мандата на СПЕС.
   Член 15
   Влизане в сила
   Настоящото решение влиза в сила в деня на приемането му.
   Прилага се от 1 юли 2013 г.

      Съставено в Брюксел на 2 юли 2013 година.

            За Съвета

            Председател

         L. LINKEVIČIUS

      (1)  ОВ L 19, 24.1.2012 г., стр. 17.

      (2)  ОВ L 141, 27.5.2011 г., стр. 17.


title: 2008/343/ЕО: Решение на Съвета от 29 април 2008 година за изменение на Решение 2007/868/ЕО за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания

text:
               30.4.2008

               BG

               Официален вестник на Европейския съюз

               L 116/25

      РЕШЕНИЕ НА СЪВЕТА

   от 29 април 2008 година
   за изменение на Решение 2007/868/ЕО за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания
   (2008/343/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 2, параграф 3 от него,
   като има предвид, че:

               (1)

               На 20 декември 2007 г. Съветът прие Решение 2007/868/ЕО (2).

               (2)

               На 25 февруари 2008 г., Съветът представи на г-н Jose Maria SISON актуализирано становище относно основанията той да продължи да фигурира в списъка на лица, групи и образувания, спрямо които се прилагат ограничителните мерки, предвидени съгласно Регламент (ЕО) № 2580/2001, и прикани г-н SISON да представи своите бележки в рамките на един месец. Г-н SISON изпрати своите бележки до Съвета в писмо с дата 24 март 2008 г., което бе разгледано от Съвета.

               (3)

               Съветът стигна до заключението, че г-н SISON е участвал в извършването на терористични действия по смисъла на член 1, параграфи 2 и 3 от Обща позиция 2001/931/ОВППС от 27 декември 2001 г. за прилагането на специални мерки за борба с тероризма (3) и че по отношение на г-н SISON са взети решения от компетентни национални органи по смисъла на член 1, параграф 4 от същата обща позиция. Съветът също така стигна до заключението, че за да се отрази актуализираното становище относно основанията, следва да бъдат изменени данните за г-н SISON и за Комунистическата партия на Филипините, вписани в списъка на лица, групи и образувания, спрямо които се прилага Регламент (ЕО) № 2580/2001.

               (4)

               Поради това Съветът счита, че спрямо г-н SISON следва да продължат да се прилагат специалните ограничителни мерки, предвидени в Регламент (ЕО) № 2580/2001,

         РЕШИ:
   Член 1
   Данните за г-н SISON, Jose Maria (известен още като Armando Liwanag, известен още като Joma), вписани в приложението към Решение 2007/868/ЕО, се заменят със следното:

      „SISON, Jose Maria (известен още като Armando Liwanag, известен още като Joma), роден на 8.2.1939 г. в Cabugao (Филипини) — лице с водеща роля в „Комунистическата партия на Филипините“, включително „NPA“.“

   Член 2
   Данните за Комунистическата партия на Филипините, вписани в приложението към Решение 2007/868/ЕО, се заменят със следното:

      „„Комунистическа партия на Филипините“, включително „Нова народна армия“ – „NPA“, Филипини, свързана със SISON, Jose Maria (известен още като Armando Liwanag, известен още като Joma, който има водеща роля в „Комунистическата партия на Филипините“, включително „NPA“).“

   Член 3
   Настоящото решение поражда действие от датата на публикуването му в Официален вестник на Европейския съюз.

      Съставено в Люксембург на 29 април 2008 година.

            За Съвета

            Председател

         D. RUPEL

      (1)  ОВ L 344, 28.12.2001 г., стр. 70. Регламент, последно изменен с Решение 2007/868/ЕО (ОВ L 340, 22.12.2007 г., стр. 100).

      (2)  ОВ L 340, 22.12.2007 г., стр. 100.

      (3)  ОВ L 344, 28.12.2001 г., стр. 93. Обща позиция, последно изменена с Обща позиция 2007/871/ОВППС (ОВ L 340, 22.12.2007 г., стр. 109).


				|

		52014PC0256

			Предложение за РЕШЕНИЕ НА СЪВЕТА за сключването от името на Европейския съюз и на неговите държави членки на Протокол за изменение на Споразумението за общо авиационно пространство между Европейския съюз и неговите държави членки, от една страна, и Грузия, от друга страна, във връзка с присъединяването на Хърватия към Европейския съюз /* COM/2014/0256 final - 2014/0134 (NLE) */

			   	ОБЯСНИТЕЛЕН
МЕМОРАНДУМ
 1)      Контекст на предложението
 110 || ·                   Основания и цели на предложението/общ контекст Споразумението за общо авиационно пространство между Европейския съюз, неговите държави членки и Грузия бе договорено въз основа на приетото решение на Съвета за разрешаване на започването на преговори. Споразумението бе подписано на 2 декември 2010 г.
 120 || Република Хърватия се присъедини към Европейския съюз на 1 юли 2013 г. Съгласно член 6, параграф 2 от Акта относно условията за присъединяване Хърватия се задължава да се присъедини към споразуменията, сключени или подписани от държавите членки и Съюза с една или повече трети страни или международни организации. Бе договорен протокол, съдържащ необходимите езикови изменения на споразумението, които произтичат от присъединяването на Хърватия. В съответствие с посочения по-горе член 6, параграф 2, както и член 100, параграф 2 и член 218, параграф 5 от ДФЕС, подписването на протокола бе одобрено с решение от [...] и протоколът бе подписан на […]. Протоколът следва да бъде одобрен въз основа на член 100, параграф 2 и член 218, параграф 6, буква а) от ДФЕС във връзка с член 6, параграф 2 от Акта за присъединяване.
 130 || ·                   Съществуващи разпоредби в областта на предложението Разпоредбите на протокола заменят или допълват разпоредбите на Споразумението за общо авиационно пространство между Европейския съюз, неговите държави членки и Грузия.
 140 || ·                   Съгласуваност с други политики и цели на Съюза Споразумението с Грузия беше първото всеобхватно споразумение за въздушен транспорт, подписано с важен партньор в областта на авиацията в Кавказкия регион. То е част от уредбата на външната авиационна политика на Съюза, установена със Съобщение на Комисията COM(2005)79: „Развитие на дневния ред на външната политика на Общността в областта на авиацията“, и бе преразгледано наскоро със Съобщение на Комисията COM(2012)556: „Външната политика на ЕС в областта на въздухоплаването – посрещане на бъдещите предизвикателства“ и съответните заключения на Съвета.
 2)      Консултации със заинтересованите страни и оценка на въздействието
   || ·                                            Консултации със заинтересованите страни
 211 || Методи на консултиране, основни целеви сектори и общ профил на участниците в консултацията Не се прилага
 212 || Обобщение на отговорите и на начина, по който са взети предвид Не се прилага
 3)      ПРАВНИ ЕЛЕМЕНТИ НА ПРЕДЛОЖЕНИЕТО
 305 || ·                   Обобщение на предлаганите мерки Протоколът предвижда необходимите изменения, които трябва да се направят в Споразумението за общо авиационно пространство между Европейския съюз, неговите държави членки и Грузия след присъединяването на Хърватия към ЕС на 1 юли 2013 г.
 310 || ·                   Правно основание Член 100, параграф 2 и член 218, параграф 6, буква а) от Договора за функционирането на Европейския съюз във връзка с член 6, параграф 2 от Акта за присъединяване.
 4)      Отражение върху бюджета
 409 || Предложението няма отражение върху бюджета на Съюза.
 5)      ДОПЪЛНИТЕЛНА ИНФОРМАЦИЯ
 570 || ·                   Подробно обяснение на предложението Съветът се приканва да одобри подписването на Протокола за изменение на Споразумението за общо авиационно пространство между Европейския съюз, неговите държави членки и Грузия.
2014/0134 (NLE)
Предложение
за
РЕШЕНИЕ
НА СЪВЕТА
за
сключването
от името на
Европейския
съюз и на
неговите
държави
членки на
Протокол за
изменение на
Споразумението
за общо авиационно
пространство
между
Европейския
съюз и неговите
държави
членки, от
една страна,
и Грузия, от
друга страна,
във връзка с
присъединяването
на Хърватия
към
Европейския
съюз
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на Европейския
съюз, и
по-специално
член 100,
параграф 2 и
член 218,
параграф 6,
буква а) от
него,
като
взе предвид
Акта за
присъединяване
на Хърватия,
и
по-специално
член 6,
параграф 2, втора
алинея от
него,
като
взе предвид
предложението
на Европейската
комисия,
като
взе предвид
становището
на
Европейския
парламент[1],
като
има предвид,
че:
(1)       В
съответствие
с Решение 2014/…/ЕС
на Съвета[2]Протоколът
за изменение
на
Споразумението
за общо
авиационно
пространство
между Европейския
съюз и
неговите
държави членки,
от една
страна, и
Грузия, от
друга страна,
във връзка с
присъединяването
на Хърватия
към Европейския
съюз (наричан
по-долу
„протоколът“) бе
подписан при
условие че
бъде сключен.

(2)       Протоколът
следва да
бъде одобрен,

ПРИЕ
НАСТОЯЩОТО
РЕШЕНИЕ:
Член 1
Протоколът
за изменение
на
Споразумението
за общо авиационно
пространство
между
Европейския
съюз и
неговите
държави
членки, от
една страна,
и Грузия, от
друга страна,
във връзка с присъединяването
на Хърватия
към Европейския
съюз. се
одобрява от
името на
Съюза и неговите
държави членки[3]
Член 2
Председателят
на Съвета е
оправомощен
да посочи
лицето
(лицата),
упълномощено(и)
от името на
Съюза и
неговите
държави
членки да депозира(т)
акта за
одобрение,
предвиден в член 3
от протокола.
Член 3
Настоящото
решение
влиза в сила
в деня на
приемането
му.
Съставено
в Брюксел на […] година.
                                                                       За
Съвета
                                                                       Председател
[1]               ОВ C , , стр. .
[2]               ОВ L […], […] г.,
стр. […].
[3]               Текстът
на протокола
бе
публикуван в Официален
вестник на
Европейския
съюз OВ L ………., г., заедно
с решението
за неговото
подписване.


title: Решение (ЕС) 2015/1796 на Съвета от 1 октомври 2015 година за сключване на Споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Швейцария в дейностите на ITER, извършвани от „Fusion for Energy“

text:
               8.10.2015

               BG

               Официален вестник на Европейския съюз

               L 263/8

         РЕШЕНИЕ (ЕС) 2015/1796 НА СЪВЕТА
   от 1 октомври 2015 година
   за сключване на Споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Швейцария в дейностите на ITER, извършвани от „Fusion for Energy“
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 186 във връзка с член 218, параграф 6, буква а), член 218, параграф 7 и член 218, параграф 8, първа алинея от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Швейцария в дейностите на ITER, извършвани от „Fusion for Energy“ (наричано по-долу „споразумението“), беше подписано от името на Съюза на 5 декември 2014 г. в съответствие с Решение 2014/953/ЕС на Съвета (1).

               (2)

               Споразумението беше сключено от Европейската общност за атомна енергия на 5 декември 2014 г. в съответствие с Решение 2014/954/Евратом на Съвета (2).

               (3)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Швейцария в дейностите на ITER, извършвани от „Fusion for Energy“, се одобрява от името на Съюза (3).
   Член 2
   Председателят на Съвета извършва от името на Съюза нотификацията, предвидена в член 15, параграф 1, първа алинея от споразумението (4).
   Член 3
   Комисията приема позицията, която да се заеме от името на Съюза в рамките на Изследователския комитет Швейцария/Общностите по отношение на решенията на комитета, приемани съгласно член 5, параграф 2 от споразумението.
   Член 4
   Настоящото решение влиза в сила в деня на приемането му.

      Съставено в Люксембург на 1 октомври 2015 година.

            За Съвета

            Председател

         É. SCHNEIDER

      (1)  Решение 2014/953/ЕС на Съвета от 4 декември 2014 г. за подписването от името на Европейския съюз и временното прилагане на Споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Конфедерация Швейцария в дейностите на ITER, извършвани от „Fusion for Energy“ (ОВ L 370, 30.12.2014 г., стр. 1).

      (2)  Решение 2014/954/Евратом на Съвета от 4 декември 2014 г. за одобряване на сключването от Европейската комисия, от името на Европейската общност за атомна енергия, на Споразумение за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Конфедерация Швейцария в дейностите на ITER, извършвани от „Fusion for energy“ (ОВ L 370, 30.12.2014 г., стр. 19).

      (3)  Споразумението е публикувано в ОВ L 370, 30.12.2014 г. заедно с решението за подписването му.

      (4)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2012/176/ЕС: Решение на Съвета от 8 март 2012 година за сключване на Протокол към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза

text:
               28.3.2012

               BG

               Официален вестник на Европейския съюз

               L 90/1

         РЕШЕНИЕ НА СЪВЕТА
   от 8 март 2012 година
   за сключване на Протокол към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза
   (2012/176/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 6, буква а), подточка i) и параграф 8, втора алинея от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Протоколът към Евро-средиземноморското споразумение между Европейските общности и техните държави-членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза (наричан по-нататък „Протоколът“) бе подписан от името на Съюза на 7 октомври 2010 г.

               (2)

               Вследствие влизането в сила на Договора от Лисабон на 1 декември 2009 г. Европейският съюз замени Европейската общност и е неин правоприемник.

               (3)

               Протоколът следва да бъде сключен,

         ПРИЕ НАСТОЯЩОТО РЕШЕНИЕ:
   Член 1
   Протоколът към Евро-средиземноморското споразумение между Европейските общности и техните държави-членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза се одобрява от името на Съюза.
   Текстът на протокола е приложен към настоящото решение.
   Член 2
   Председателят на Съвета извършва от името на Съюза нотификацията, предвидена в член 10 от протокола.
   Член 3
   Настоящото решение влиза в сила в деня на приемането му.

      Съставено в Брюксел на 8 март 2012 година.

            За Съвета

            Председател

         M. BØDSKOV

    ---documentbreak---

               28.3.2012

               BG

               Официален вестник на Европейския съюз

               L 90/2

         ПРОТОКОЛ
   към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза
   ЕВРОПЕЙСКИЯТ СЪЮЗ, наричан по-нататък „Съюзът“,
   от една страна, и
   КРАЛСТВО МАРОКО, наричано по-нататък „Мароко“,
   от друга страна,
   наричани по-нататък заедно „страните“,
   КАТО ИМАТ ПРЕДВИД, ЧЕ:

               (1)

               На 26 февруари 1996 г. Мароко сключи Евро-средиземноморско споразумение за асоцииране между Европейските общности и техните държави-членки, от една страна, и Мароко, от друга страна (1) (наричано по-нататък „споразумението“).

               (2)

               Европейският съвет в Брюксел от 17—18 юни 2004 г. приветства предложенията на Комисията за европейска политика за съседство (ЕПС) и одобри заключенията на Съвета от 14 юни 2004 г.

               (3)

               Съветът многократно е приемал заключения в подкрепа на тази политика.

               (4)

               На 5 март 2007 г. Съветът изрази подкрепа за общия и цялостен подход, очертан в Съобщението на Комисията от 4 декември 2006 г., с цел да се даде възможност на държавите партньори по ЕПС да вземат участие в работата на агенции и в програми на Общността в зависимост от заслугите си и тогава, когато правните основания го позволяват.

               (5)

               Мароко изрази желание да участва в редица програми на Съюза.

               (6)

               Конкретният ред и условия, включително финансовата вноска и процедурите за докладване и оценка, свързани с участието на Мароко във всяка отделна програма, следва да се определят под формата на меморандум за разбирателство между Комисията и компетентните органи на Мароко,

         СЕ СПОРАЗУМЯХА ЗА СЛЕДНОТО:
   Член 1
   На Мароко се разрешава да участва във всички текущи и бъдещи програми на Съюза, които са отворени за участие на Мароко съгласно съответните разпоредби за приемане на тези програми.
   Член 2
   Мароко участва финансово с вноски в общия бюджет на Съюза в съответствие с конкретните програми, в които участва.
   Член 3
   Представители на Мароко се допускат да участват като наблюдатели по въпросите, които засягат Мароко, в управителните комитети, отговарящи за мониторинга на програмите, в които Мароко участва финансово.
   Член 4
   Доколкото е възможно, по отношение на проектите и инициативите, представени от участници от Мароко, се прилагат същите условия, правила и процедури по отношение на съответните програми, като тези, които се прилагат спрямо държавите-членки.
   Член 5
   Конкретният ред и условия, приложими за участието на Мароко във всяка програма, и по-конкретно дължимата финансова вноска и процедурите за докладване и оценка се определят под формата на меморандум за разбирателство между Комисията и компетентните органи на Мароко въз основа на критериите, установени в съответната програма.
   Ако Мароко кандидатства за външна помощ от Съюза, за да участва в дадена програма на Съюза въз основа на член 3 от Регламент (ЕО) № 1638/2006 на Европейския парламент и на Съвета от 24 октомври 2006 г. за определяне на общи разпоредби относно установяване на Европейски инструмент за съседство и партньорство (2) или съгласно друг подобен регламент, предвиждащ външна помощ за Мароко от Съюза, който може да бъде приет в бъдеще, условията, уреждащи използването на помощта на Съюза от страна на Мароко, се определят чрез споразумение за финансиране, като се спазва по-конкретно член 20 от Регламент (ЕО) № 1638/2006.
   Член 6
   В съответствие с Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3) във всеки меморандум за разбирателство, сключен съгласно член 5, се посочва, че финансовият контрол или одит или други проверки, включително административни разследвания, ще се извършват от Комисията, Европейската служба за борба с измамите (OLAF) и Сметната палата или под тяхно ръководство.
   Уместно е да се предвидят подробни разпоредби за финансовия контрол и одит, административните мерки, санкциите и събирането на вземания, с които да се предоставят правомощия на Комисията, Европейската служба за борба с измамите и Сметната палата, съответстващи на правомощията им по отношение на бенефициери или изпълнители, установени в Съюза.
   Член 7
   Настоящият протокол се прилага през срока на действие на споразумението.
   Настоящият протокол се подписва и одобрява от страните в съответствие с техните собствени процедури.
   Всяка страна може да денонсира настоящия протокол с писмена нотификация до другата страна. Настоящият протокол престава да се прилага шест месеца след датата на такава нотификация.
   Деносирането на настоящия протокол от някоя от страните не се отразява върху проверките и контрола, които следва да бъдат извършвани, когато е необходимо, съгласно разпоредбите на членове 5 и 6.
   Член 8
   Не по-късно от три години след влизане в сила на настоящия протокол и на всеки три години след това двете страни могат да правят преглед на прилагането на протокола въз основа на реалното участие на Кралство Мароко в програмите на Съюза.
   Член 9
   Настоящият протокол се прилага, от една страна, на териториите, на които се прилагат Договорът за функционирането на Европейския съюз при условията, предвидени в посочения договор, и от друга страна — на територията на Кралство Мароко.
   Член 10
   Настоящият протокол влиза в сила на първия ден от месеца, следващ датата, на която страните са се уведомили по дипломатически път, че необходимите процедури за влизането му в сила са изпълнени.
   Член 11
   Настоящият протокол съставлява неразделна част от споразумението.
   Член 12
   Настоящият протокол е съставен в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арабски език, като текстовете на всички езици са еднакво автентични.

      Съставено в Брюксел на тринадесети декември две хиляди и десета година.
      Hecho en Bruselas, el trece de diciembre de dos mil diez.
      V Bruselu dne třináctého prosince dva tisíce deset
      Udfærdiget i Bruxelles den trettende december to tusind og ti.
      Geschehen zu Brüssel am dreizehnten Dezember zweitausendzehn.
      Kahe tuhande kümnenda aasta detsembrikuu kolmeteistkümnendal päeval Brüsselis.
      Έγινε στις Βρυξέλλες στις δεκατρείς Δεκεμβρίου δύο χιλιάδες δέκα.
      Done at Brussels on the thirteenth day of December in the year two thousand and ten.
      Fait à Bruxelles, le treize décembre deux mille dix.
      Fatto a Bruxelles, addì tredici dicembre duemiladieci.
      Briselē, divi tūkstoši desmitā gada trīspadsmitajā decembrī.
      Priimta du tūkstančiai dešimtų metų gruodžio tryliktą dieną Briuselyje.
      Kelt Brüsszelben, a kétezer-tizedik év december tizenharmadik napján.
      Magħmul fi Brussell, fit-tlettax-il jum ta' Diċembru tas-sena elfejn u għaxra.
      Gedaan te Brussel, de dertiende december tweeduizend tien.
      Sporządzono w Brukseli dnia trzynastego grudnia roku dwa tysiące dziesiątego.
      Feito em Bruxelas, em treze de Dezembro de dois mil e dez.
      Întocmit la Bruxelles, la treisprezece decembrie două mii zece.
      V Bruseli dňa trinásteho decembra dvetisícdesať.
      V Bruslju, dne trinajstega decembra leta dva tisoč deset.
      Tehty Brysselissä kolmantenatoista päivänä joulukuuta vuonna kaksituhattakymmenen.
      Som skedde i Bryssel den trettonde december tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Кралство Мароко
         Por el Reino de Marruecos
         Za Marocké království
         For Kongeriget Marokko
         Für das Königreich Marokko
         Maroko Kuningriigi nimel
         Για το Βασίλειο του Μαρόκου
         For the Kingdom of Morocco
         Pour le Royaume du Maroc
         Per il Regno del Marocco
         Marokas Karalistes vārdā –
         Maroko Karalystės vardu,
         A Marokkói Királyság részéről
         Għar-Renju tal-Marokk
         Voor het Koninkrijk Marokko
         W imieniu Królestwa Maroka
         Pelo Reino de Marrocos
         Pentru Regatul Maroc
         Za Marocké kráľovstvo
         Za Kraljevino Maroko
         Marokon kuningaskunnan puolesta
         För Konungariket Marocko

      (1)  ОВ L 70, 18.3.2000 г., стр.2.

      (2)  ОВ L 310, 9.11.2006 г., стр. 1.

      (3)  ОВ L 248, 16.9.2002 г., стр. 1.


title: 2010/275/ЕС: Решение на Европейската централна банка от 10 май 2010 година относно управлението на пакет от двустранни заеми в полза на Република Гърция и за изменение на Решение ЕЦБ/2007/7 (ЕЦБ/2010/4)

text:
               13.5.2010

               BG

               Официален вестник на Европейския съюз

               L 119/24

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 10 май 2010 година
   относно управлението на пакет от двустранни заеми в полза на Република Гърция и за изменение на Решение ЕЦБ/2007/7
   (ЕЦБ/2010/4)
   (2010/275/ЕС)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 132 от него,
   като взе предвид Устава на Европейската система на централните банки и на Европейската централна банка (наричан по-долу „Уставът на ЕСЦБ“), и по-специално членове 17 и 21 от него,
   като има предвид, че:

               (1)

               Съгласно член 17 от Устава на ЕСЦБ, за да осъществява операциите си, Европейската централна банка (ЕЦБ) може да открива сметки на кредитни институции, субекти на публичното право и други участници на пазара.

               (2)

               Съгласно членове 21.1 и 21.2 от Устава на ЕСЦБ ЕЦБ може да действа като фискален агент в полза на институции, органи, служби или агенции на Съюза, органите на централна власт, регионалните, местните или други органи на публичната власт, други органи, регулирани от публичното право, или на публичните предприятия на държавите-членки.

               (3)

               Между държавите-членки, чиято валута е еврото (с изключение на Република Гърция и Федерална република Германия), и Kreditanstalt für Wiederaufbau (KfW), която действа в обществен интерес съгласно инструкциите и с подкрепата на гаранциите на Федерална република Германия (наричани по-долу „заемодатели“), е сключено споразумение за заем (наричано по-долу „Споразумението за заем“) с Република Гърция (наричана по-долу „заемател“) и Bank of Greece в качеството на агент на заемателя.

               (4)

               Държавите-членки, чиято валута е еврото, с изключение на Република Гърция, са сключили споразумение (наричано по-долу „Споразумението между кредиторите“), което възлага управлението на пакета от двустранни заеми по Споразумението за заем на Европейската комисия.

               (5)

               Съгласно Споразумението между кредиторите държавите-членки, чиято валута е еврото, с изключение на Република Гърция, упълномощават Европейската комисия да организира пакет от двустранни заеми за Република Гърция, както и да ги представлява при управлението на тези заеми. Член 3 от Споразумението между кредиторите упълномощава Европейската комисия да открие сметка при ЕЦБ на името на заемодателите, която се използва за обработката на всички плащания от името на заемодателите и заемателя във връзка със Споразумението за заем. Споразумението между кредиторите установява необходимите разпоредби относно предоставянето и изплащането на заеми.

               (6)

               За изпълнението на Споразумението за заем и Споразумението между кредиторите е необходимо да се създадат разпоредби относно паричните сметки, които се откриват при ЕЦБ.

               (7)

               Съгласно член 1, параграф 2 от Решение ЕЦБ/2007/7 от 24 юли 2007 г. относно условията на TARGET2 – ЕЦБ (1), ЕЦБ може да приема за клиенти единствено централни банки и европейски и международни организации. Изпълнението на Споразумението за заем и на Споразумението между кредиторите налага разширяване на кръга от лица, които могат да бъдат клиенти на ЕЦБ,

         ПРИЕ НАСТОЯЩОТО РЕШЕНИЕ:
   Член 1
   Изменение на Решение ЕЦБ/2007/7
   Член 1, параграф 2 от Решение ЕЦБ/2007/7 се заменя със следния текст:

      „2.   ЕЦБ може да приема за клиенти единствено централни банки, европейски и международни организации и след специално решение на Управителния съвет, органите на централна власт на държавите-членки от Европейския съюз или субекти на публичното право, определени от тези органи на централна власт да действат от тяхно име.“

   Член 2
   Откриване на сметка
   По искане от Европейската комисия ЕЦБ открива сметка на името на заемодателите във връзка със Споразумението за заем.
   Член 3
   Приемане на плащания по сметката
   ЕЦБ приема извършването на плащания от или към сметката на името на заемодателите само ако тези плащания възникват във връзка със Споразумението за заем.
   Член 4
   Приемане на нареждания
   По отношение на сметката на името на заемодателите, ЕЦБ приема и действа единствено по нареждане на Европейската комисия и не приема нареждания от отделни заемодатели.
   Член 5
   Олихвяване
   ЕЦБ заплаща лихва върху салдото по сметката на името на заемодателите в размер, равен на приложимия лихвен процент на ЕЦБ за депозитно улеснение, като се използва лихвената конвенция „реален брой изминали дни върху 360“.
   Член 6
   Влизане в сила
   Настоящото решение влиза в сила на 12 май 2010 г.

      Съставено във Франкфурт на Майн на 10 май 2010 година.

            Председател на ЕЦБ

         Jean-Claude TRICHET

      (1)  ОВ L 237, 8.9.2007 г., стр. 71.


title: Решение 2008/852/ПВР на Съвета от 24 октомври 2008 година относно мрежа от звена за контакт срещу корупцията

text:
               12.11.2008

               BG

               Официален вестник на Европейския съюз

               L 301/38

      РЕШЕНИЕ 2008/852/ПВР НА СЪВЕТА

   от 24 октомври 2008 година
   относно мрежа от звена за контакт срещу корупцията
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейския съюз, и по-специално член 29, член 30, параграф 1, член 31 и член 34, параграф 2, буква в) от него,
   като взе предвид инициативата на Федерална република Германия (1),
   като взе предвид становището на Европейския парламент (2),
   като има предвид, че:

               (1)

               Член 29 от Договора посочва, че целта на Съюза за осигуряване на гражданите на висока степен на сигурност в пространство на свобода, сигурност и правосъдие следва да се постигне чрез превенция и борба с организираната или друга престъпност, в това число корупцията и измамите.

               (2)

               Стратегията на Европейския съюз за превенция и контрол на организираната престъпност за началото на новото хилядолетие изтъква необходимостта от разработване на цялостна политика на ЕС срещу корупцията.

               (3)

               В резолюцията си от 14 април 2005 г. за цялостна политика на ЕС против корупцията, която се позовава на съобщението на Комисията до Съвета, Европейския парламент и Европейския икономически и социален комитет от 28 май 2003 г. относно цялостна политика на ЕС срещу корупцията, Съветът потвърждава отново значението на ролята и дейността на държавите-членки в разработването на цялостна и многостранна политика срещу корупцията както в обществения, така и в частния сектор, в сътрудничество с всички заинтересовани участници от гражданското общество и бизнеса.

               (4)

               Европейският съвет приветства разработването в рамките на Програмата от Хага (3) (точка 2.7) на стратегическа концепция относно трансграничната организирана престъпност и корупцията на равнище ЕС и поиска от Съвета и Комисията да доразвият концепцията и да я направят оперативна.

               (5)

               Ръководителите и ключовите представители на националните полицейски органи за наблюдение и контрол от държавите-членки на ЕС, както и на ведомствата им с разширени правомощия за борба с корупцията се срещнаха във Виена през ноември 2004 г. по време на конференцията на Рамковата програма относно полицейското и съдебното сътрудничество по наказателноправни въпроси (AGIS), на тема засилване оперативното сътрудничество в борбата срещу корупцията в Европейския съюз. Те подчертаха важността на по-нататъшното засилване на сътрудничеството помежду им чрез, inter alia, годишни срещи и приветстваха идеята за европейска мрежа срещу корупцията, която да се опира на съществуващите структури. След конференцията във Виена тези европейски партньори срещу корупцията (EPAC) се срещнаха през ноември 2006 г. в Будапеща на своята шеста годишна среща, на която със значително мнозинство те потвърдиха ангажимента си да подкрепят инициативата за създаване на по-формална мрежа срещу корупцията.

               (6)

               С цел да се използват за основа съществуващите структури, органите и учрежденията, за да вземат участие в европейската мрежа срещу корупцията, могат да включват организации-членки на EPAC.

               (7)

               Засилването на международното сътрудничество е всеобщо (4) признато като основен елемент в борбата срещу корупцията. Борбата срещу всички форми на корупция следва да бъде подобрена чрез ефективно сътрудничество, откриване на благоприятни възможности, размяна на добри практики и разработване на високи професионални стандарти. Създаването на антикорупционна мрежа на равнище ЕС е важен принос за подобряването на това сътрудничество,

         РЕШИ:
   Член 1
   Цел
   С цел подобряване на сътрудничеството между органите и учрежденията за превенция и борба с корупцията в Европа се изгражда мрежа от звена за контакт в държавите-членки на Европейския съюз (наричана по-долу „мрежата“). Европейската комисия, Европол и Евроюст напълно се присъединяват към дейността на мрежата.
   Член 2
   Състав на мрежата
   Мрежата се състои от органи и учреждения от държавите-членки на Европейския съюз, които са натоварени с превенция и борба с корупцията. Членовете се определят от държавите-членки. Държавите-членки посочват най-малко една, но не повече от три организации. Европейската комисия посочва своите представители. В рамките на съответните им правомощия Европол и Евроюст могат да участват в дейностите на мрежата.
   Член 3
   Задачи на мрежата
   1.   Мрежата има по-специално следните задачи:

               1.

               тя представлява форум за обмен на информация в целия ЕС по отношение на ефективните мерки и опит в областта на превенцията и борбата с корупцията;

               2.

               тя улеснява установяването и активното поддържане на контакти между членовете си.

         За тези цели се поддържа, inter alia, актуализиран списък на звената за контакт и функционира интернет страница.
   2.   За изпълнение на задачите си членовете на мрежата се срещат не по-рядко от веднъж годишно.
   Член 4
   Обхват
   Полицейското и съдебното сътрудничество между държавите-членки се подчиняват на съответните правила. Изграждането на мрежата не засяга действието на тези правила, нито ролята на Европейския полицейски колеж (CEPOL).
   Член 5
   Организация на мрежата
   1.   Мрежата организира сама дейността си, използвайки съществуващото неформално сътрудничество между EPAC.
   2.   Държавите-членки и Европейската комисия поемат всички разходи на членовете или на представителите, посочени от тях. Същото правило се прилага и за Европол и Евроюст.
   Член 6
   Влизане в сила
   Настоящото решение поражда действие в деня след приемането му.

      Съставено в Люксембург на 24 октомври 2008 година.

            За Съвета

            Председател

         M. ALLIOT-MARIE

      (1)  ОВ C 173, 26.7.2007 г., стр. 3.

      (2)  Становище от 5 юни 2008 г. (все още непубликувано в Официален вестник).

      (3)  Програма от Хага за укрепване на свободата, сигурността и правосъдието в Европейския съюз (ОВ C 53, 3.3.2005 г., стp. 1).

      (4)  Конвенция на ООН срещу корупцията, приета с Резолюция 58/4 на Общото събрание на ООН от 31 октомври 2003 г.


title: Решение (ЕС) 2017/1546 на Съвета от 29 септември 2016 година за подписване, от името на Европейския съюз, и за временно прилагане на Рамковото споразумение между Европейския съюз и неговите държави членки, от една страна, и Австралия, от друга страна

text:
               15.9.2017

               BG

               Официален вестник на Европейския съюз

               L 237/5

         РЕШЕНИЕ (ЕС) 2017/1546 НА СЪВЕТА
   от 29 септември 2016 година
   за подписване, от името на Европейския съюз, и за временно прилагане на Рамковото споразумение между Европейския съюз и неговите държави членки, от една страна, и Австралия, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него,
   като взе предвид Договора за функционирането на Европейския съюз, и по-специално член 207 и член 212, параграф 1 във връзка с член 218, параграф 5 и параграф 8, втора алинея от него,
   като взе предвид съвместното предложение на Европейската комисия и на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 10 октомври 2011 г. Съветът упълномощи Комисията и върховния представител на Съюза по въпросите на външните работи и политиката на сигурност да започнат преговори за рамково споразумение с Австралия, което да замени Рамката за партньорство ЕС-Австралия от 2008 г.

               (2)

               Преговорите за Рамковото споразумение между Европейския съюз и неговите държави членки, от една страна, и Австралия, от друга страна (наричано по-долу „споразумението“) приключиха успешно на 5 март 2015 г. Споразумението отразява както историческите тесни взаимоотношения и все по-силни връзки между страните, така и тяхното желание да укрепят и разширят отношенията си по амбициозен и новаторски начин.

               (3)

               В член 61 от споразумението се предвижда, че Съюзът и Австралия могат временно, до влизането му в сила, да прилагат някои разпоредби от споразумението, определени съвместно от двете страни.

               (4)

               Следователно споразумението следва да бъде подписано от името на Съюза и някои от неговите разпоредби следва да се прилагат временно до приключване на необходимите за сключването му процедури,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Рамковото споразумение между Европейския съюз и неговите държави членки, от една страна, и Австралия, от друга страна, при условие за сключване на споразумението.
   Текстът на споразумението е приложен към настоящото решение.
   Член 2
   До влизането на споразумението в сила, в съответствие с член 61 от него и при условие че са направени предвидените в посочения член уведомления, изброените по-долу разпоредби на споразумението се прилагат временно между Съюза и Австралия, но само доколкото уреждат въпроси от компетентността на Съюза, включително въпроси от компетентността на Съюза да определя и прилага общата външна политика и политиката за сигурност (1):

               —

               Член 3 (Политически диалог);

               —

               Член 10 (Сътрудничество в регионални и международни организации);

               —

               Член 56 (Съвместен комитет), с изключение на параграф 3, букви ж) и з) от него;

               —

               Дял X (Заключителни разпоредби), с изключение на член 61, параграфи 1 и 3, доколкото е необходимо с цел да се осигури временното прилагане на разпоредбите на споразумението, посочени в първите три тирета.

         Член 3
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 4
   Настоящото решение влиза в сила в деня след приемането му.

      Съставено в Брюксел на 29 септември 2016 година.

            За Съвета

            Председател

         P. ŽIGA

      (1)  Началната дата на временното прилагане на разпоредбите на споразумението, посочени в член 2, ще бъде публикувана в Официален вестник на Европейския съюз от Генералния секретариат на Съвета.


title: 2008/570/ЕО, Евратом: Решение на Съвета от 8 юли 2008 година за назначаване на един член от Португалия в Икономическия и социален комитет

text:
               11.7.2008

               BG

               Официален вестник на Европейския съюз

               L 183/33

      РЕШЕНИЕ НА СЪВЕТА

   от 8 юли 2008 година
   за назначаване на един член от Португалия в Икономическия и социален комитет
   (2008/570/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/651/ЕО, Евратом на Съвета (1),
   като взе предвид предложението на правителството на Португалия,
   като взе предвид становището на Комисията,
   като има предвид, че след оставката на г-н Eduardo Manuel NOGUEIRA CHAGAS се освободи едно място за член на Икономическия и социален комитет,
   РЕШИ:
   Член 1
   Г-н Florival ROSA LANÇA се назначава за член на Икономическия и социален комитет за остатъка от мандата, а именно до 20 септември 2010 г.
   Член 2
   Настоящото решение поражда действие от датата на приемането му.

      Съставено в Брюксел на 8 юли 2008 година.

            За Съвета

            Председател

         C. LAGARDE

      (1)  ОВ L 269, 28.9.2006 г., стр. 13. Решение, изменено с Решение 2007/622/ЕО, Евратом (ОВ L 253, 28.9.2007 г., стр. 39).


title: 2014/108/ЕС: Решение на Съвета от 27 февруари 2014 година за назначаване на член на Сметната палата

text:
               28.2.2014

               BG

               Официален вестник на Европейския съюз

               L 59/34

      РЕШЕНИЕ НА СЪВЕТА

   от 27 февруари 2014 година
   за назначаване на член на Сметната палата
   (2014/108/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 2 от него,
   като взе предвид становището на Европейския парламент (1),
   като има предвид, че:

               (1)

               Мандатът на г-н Harald WÖGERBAUER изтича на 28 февруари 2014 г.

               (2)

               Поради това следва да се бъде назначен нов член,

         ПРИЕ НАСТОЯЩОТО РЕШЕНИЕ:
   Член 1
   Г-н Oskar HERICS се назначава за член на Сметната палата за периода от 1 март 2014 г. до 29 февруари 2020 г.
   Член 2
   Настоящото решение влиза в сила в деня на приемането му.

      Съставено в Брюксел на 27 февруари 2014 година.

            За Съвета

            Председател

         D. KOURKOULAS

      (1)  Становище от 25 февруари 2014 г. (все още непубликувано в Официален вестник).


title: 2008/739/ЕО: Решение на Комисията от 11 септември 2008 година относно финансово участие на Общността в полза на Световната организация за здравеопазване на животните (OIE) за дейности в областта на информацията относно болестите по животните

text:
               18.9.2008

               BG

               Официален вестник на Европейския съюз

               L 249/19

      РЕШЕНИЕ НА КОМИСИЯТА

   от 11 септември 2008 година
   относно финансово участие на Общността в полза на Световната организация за здравеопазване на животните (OIE) за дейности в областта на информацията относно болестите по животните
   (2008/739/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 20 от него,
   като има предвид, че:

               (1)

               Съгласно Решение 90/424/ЕИО Общността може да предприеме или да подпомогне държавите-членки или международните организации в предприемането на техническите или научните мерки, необходими за развитието на ветеринарното законодателство на Общността и за развитието на ветеринарното образование или обучение.

               (2)

               Директива 82/894/ЕИО на Съвета от 21 декември 1982 г. относно обявяване на болестите по животните в рамките на Общността (2) установява система за обявяване на възникването на някоя от болестите, изброени в приложение I към нея („система на Общността за обявяване на болестите по животните“).

               (3)

               Световната организация за здравеопазване на животните (OIE) е представителна междуправителствена организация, отговаряща за подобряването на здравеопазването на животните в световен мащаб. В областта на информацията относно болестите OIE има уникален опит в разработването на световна база данни относно здравеопазването на животните (World Animal Health Information Database, WAHID), интерфейс, който предоставя обширен набор от информация относно болестите по животните. WAHID се използва от всички държави-членки на OIE, включително от всички държави-членки на Европейския съюз.

               (4)

               В Съобщението на Комисията до Европейския парламент, Съвета, Европейския икономически и социален комитет и Комитета на регионите относно нова стратегия на Европейския съюз за здравето на животните (2007—2013 г.), според която „пo-добре превенция, отколкото лечение“ (3), предотвратяването на заплахите, свързани с животните, надзорът и готовността за действие при кризи се посочват като един от стълбовете на новата стратегия за здравето на животните. По-специално в посоченото съобщение се подчертава фактът, че информацията, получена от дейностите и програмите за ветеринарно наблюдение, надзор и контрол, осигурява решаващи научни доказателства за институциите на Общността и правителствата в подкрепа на решения за мерки за превенция и контрол на заболяванията.

               (5)

               В посоченото съобщение приспособяването на системата на Общността за обявяване на болестите по животните се изтъква като очакван резултат от новата стратегия за здравето на животните. Друг очакван резултат, изложен в посоченото съобщение, е опростяването на съществуващото ветеринарно законодателство на Общността, като целта е придържане към международните стандарти, включително стандартите на OIE.

               (6)

               Поради това за развитието на ветеринарното законодателство на Общността е целесъобразно да се започнат дейности с партньорството на OIE, с оглед на привеждането на системата за обявяване на болестите по животните в съответствие с WAHID, събирането на епидемиологична информация, и по-специално определянето на наборите от данни, базите данни и протоколите за обмен на данни. Следователно е целесъобразно с финансово участие на Общността да се предоставят средства за финансирането на разработването от Световната организация за здравеопазването на животните (OIE) на информационна система за болестите по животните за периода 2008—2012 г. Максималният размер на посоченото участие следва да се уточни.

               (7)

               Събирането, анализирането и обобщаването на информация относно здравеопазването на животните на Балканите, в Кавказкия и Средиземноморския регион, особено по отношение на болести, които се разпространяват през границите, е от първостепенно значение за Общността с оглед на предотвратяването на заплахите за здравето на животните на нейната територия. Посочената информация обаче невинаги е леснодостъпна.

               (8)

               OIE разработи механизъм за оценка на ефективността на ветеринарните служби (ОВС механизъм на OIE). Предназначението на този механизъм е да подпомага ветеринарните служби в страните, които са членки на OIE, да определят настоящото си равнище на ефективност и да установят пропуски и слабости по отношение на способността си да спазват международните стандарти на OIE. ОВС механизмът на OIE също така предоставя информация относно здравеопазването на животните в страните-членки на OIE. Поради това Общността следва да анализира дейностите и получената посредством този механизъм информация по отношение на Балканите, Кавказкия и Средиземноморския регион.

               (9)

               Следователно е целесъобразно с финансово участие на Общността да се предоставят средства за развитието и анализирането от OIE на дейностите, свързани със здравеопазването на животните на Балканите, в Кавказкия и Средиземноморския регион. Максималният размер на посоченото участие следва да се уточни.

               (10)

               В член 168, параграф 1, буква в) от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (4), се предвижда, че безвъзмездни средства могат да бъдат отпускани без покана за предложения на органи, които са в положение на правни или фактически монополи, надлежно мотивирано в решението за отпускане на средствата.

               (11)

               OIE има фактически монопол в своята област на дейност от своето създаване с подписаното на 25 януари 1924 г. международно споразумение. OIE е междуправителствена организация, която отговаря за подобряването на здравеопазването на животните в световен мащаб и е призната за референтна организация от Световната търговска организация (СТО). Поради това не е необходима покана за предложения по отношение на предоставените на посочената организация средства като финансови участия съгласно настоящото решение.

               (12)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   Предоставят се средства като финансово участие на Общността, съгласно предвиденото в член 19 от Решение 90/424/ЕИО, за финансирането на разработването от Световната организация за здравеопазването на животните (OIE) на информационна система за болестите по животните за периода 2008—2012 г., в максимален размер до 750 000 EUR.
   Член 2
   Предоставят се средства като финансово участие на Общността, съгласно предвиденото в член 19 от Решение 90/424/ЕИО, за финансирането на анализирането от OIE на дейностите свързани със здравеопазването на животните на Балканите, в Кавказкия и Средиземноморския регион за периода 2008—2012 г., в максимален размер до 250 000 EUR.
   Член 3
   Финансовите участия, предвидени в членове 1 и 2, се финансират по бюджетен ред 17 04 02 01 от бюджета на Европейските общности за 2008 г.

      Съставено в Брюксел на 11 септември 2008 година.

            За Комисията

         Androulla VASSILIOU

            Член на Комисията

      (1)  ОВ L 224, 18.8.1990 г., стр. 19.

      (2)  ОВ L 378, 31.12.1982 г., стр. 58.

      (3)  COM(2007) 539 окончателен.

      (4)  ОВ L 357, 31.12.2002 г., стр. 1.


title: Решение на Съвета от 24 юли 2006 година за определяне на датата за прилагане на член 1, параграфи 4 и 5 от Регламент (ЕO) № 871/2004 за въвеждането на някои нови функции в Шенгенската информационна система, включително в борбата с тероризма

text:
Важна правна забележка

|

32006D0628

Официален вестник n° L 256 , 20/09/2006 стр. 0015 - 0015 Официален вестник n° L 076 , 16/03/2007 стр. 0335 - 0335

		20060724Решение на Съветаот 24 юли 2006 годиназа определяне на датата за прилагане на член 1, параграфи 4 и 5 от Регламент (ЕO) № 871/2004 за въвеждането на някои нови функции в Шенгенската информационна система, включително в борбата с тероризма(2006/628/EO)СЪВЕТЪТ НА ЕВРОПЕЙСКИЯ СЪЮЗ,като взе предвид Регламент (ЕO) № 871/2004 на Съвета от 24 април 2004 г. относно въвеждането на някои нови функции в Шенгенската информационна система, включително в борбата с тероризма [1], и по-специално член 2, параграф 2 от него,като има предвид, че:(1) Член 2, параграф 2 от Регламент (ЕO) № 871/2004 предвижда, че Съветът определя датата, от която се прилага регламентът, веднага след като бъдат изпълнени необходимите условия, и че Съветът може да определи различни дати за влизане в сила на различни разпоредби.(2) Посочените в член 2, параграф 2 от Регламент (ЕO) № 871/2004 условия са изпълнени по отношение член 1, параграфи 4 и 5.(3) Що се отнася до Швейцария, настоящото решение доразвива разпоредбите на достиженията на правото от Шенген по смисъла на споразумението, подписано между Европейския съюз, Европейската общност и Конфедерация Швейцария за изпълнение, прилагане и развитие на достиженията на правото от Шенген в областта, посочена в член 1, буква Ж от Решение 1999/437/EO на Съвета от 17 май 1999 г. относно някои договорености за прилагане на споразумението, сключено между Съвета на Европейския съюз и Република Исландия и Кралство Норвегия за асоциирането на тези две държави към изпълнението, прилагането и развитието на достиженията на правото от Шенген [2], във връзка с член 4, параграф 1 от Решение 2004/849/EO [3] и Решение 2004/860/EO [4] на Съвета, и двете от 25 октомври 2004 г., относно подписването от името на Европейския съюз и от името на Европейската общност и временното прилагане на някои разпоредби от посоченото споразумение с Конфедерация Швейцария.РЕШИ:Член 1Член 1, параграфи 4 и 5 от Регламент (ЕO) № 871/2004 се прилагат от 1 ноември 2006 г.Член 2Настоящото решение влиза в сила в деня на приемането му.То се публикува в Официален вестник на Европейския съюз.Съставено в Брюксел на 24 юли 2006 година.За СъветаПредседателK. Rajamäki[1] ОВ L 162, 30.4.2004 г., стр. 29.[2] ОВ L 176, 10.7.1999 г., стр. 31.[3] ОВ L 368, 15.12.2004 г., стр. 26.[4] ОВ L 370, 17.12.2004 г., стр. 78.--------------------------------------------------


title: 2011/373/ЕС: Решение на Съвета от 10 юни 2011 година за назначаване на член на Сметната палата

text:
               28.6.2011

               BG

               Официален вестник на Европейския съюз

               L 168/7

         РЕШЕНИЕ НА СЪВЕТА
   от 10 юни 2011 година
   за назначаване на член на Сметната палата
   (2011/373/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 5 от него,
   като взе предвид предложението на правителството на Швеция,
   като взе предвид становището на Европейския парламент (1),
   като има предвид, че:

               (1)

               Г-н Lars HEIKENSTEN, член на Сметната палата, подаде оставка, считано от 15 май 2011 г.

               (2)

               Поради това г-н Lars HEIKENSTEN следва да бъде заместен за остатъка от мандата му,

         ПРИЕ НАСТОЯЩОТО РЕШЕНИЕ:
   Член 1
   Г-н H.G. WESSBERG се назначава за член на Сметната палата за остатъка от мандата на г-н Lars HEIKENSTEN, а именно до 29 февруари 2012 г.
   Член 2
   Настоящото решение влиза в сила в деня на приемането му.

      Съставено в Люксембург на 10 юни 2011 година.

            За Съвета

            Председател

         FELLEGI T.

      (1)  Становище от 7 юни 2011 г. (все още непубликувано в Официален вестник).


title: 2014/828/ЕС: Решение на Европейската централна банка от 15 октомври 2014 година относно изпълнението на третата програма за закупуване на обезпечени облигации (ЕЦБ/2014/40)

text:
               22.11.2014

               BG

               Официален вестник на Европейския съюз

               L 335/22

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 15 октомври 2014 година
   относно изпълнението на третата програма за закупуване на обезпечени облигации

      (ЕЦБ/2014/40)

      (2014/828/ЕС)

   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 12.1, втора алинея във връзка с член 3.1, първо тире и член 18.1 от него,
   като има предвид, че:

               (1)

               Съгласно член 18.1 от Устава на Европейската система на централните банки и на Европейската централна банка (наричан по-долу „Уставът на ЕСЦБ“), Европейската централна банка (ЕЦБ) заедно с националните централни банки на държавите членки, чиято валута е еврото (наричани по-долу „НЦБ“), могат да участват на финансовите пазари, наред с останалите начини, посредством окончателни покупки и продажби на търгуеми инструменти.

               (2)

               На 4 септември 2014 г. Управителният съвет реши, че следва да се инициира нова програма за закупуване на обезпечени облигации (наричана по-долу „ПЗОО3“). Заедно с програмата за закупуване на обезпечени с активи ценни книжа (ПЗОАЦК) и с целевите операции по дългосрочно рефинансиране (ЦОДР) (1), с ПЗОО3 ще се подобри допълнително трансмисията на паричната политика, ще се улесни предоставянето на кредити за икономиката на еврозоната, ще се генерира разпространението на положителни ефекти към други пазари, като в резултат от това ще се смекчи позицията на паричната политика на ЕЦБ и ще се допринесе за това инфлацията отново да се доближи до нива, близки до 2 %.

               (3)

               Като част от единната парична политика окончателните покупки по ПЗОО3 на допустими обезпечени облигации от централните банки от Евросистемата следва да се извършват по уеднаквен и децентрализиран начин в съответствие с настоящото решение,

         ПРИЕ НАСТОЯЩОТО РЕШЕНИЕ:
   Член 1
   Създаване и обхват на окончателната покупка на обезпечени облигации
   Евросистемата създава ПЗОО3, съгласно която централните банки от Евросистемата закупуват отговарящи на критериите за допустимост обезпечени облигации по смисъла на член 2. Съгласно ПЗОО3 централните банки от Евросистемата могат да закупят допустими обезпечени облигации от допустими контрагенти на първичния и вторичния пазар в съответствие с критериите за допустимост на контрагента, които се съдържат в член 3.
   Член 2
   Критерии за допустимост на обезпечените облигации
   Допустими за окончателна покупка по ПЗОО3 са обезпечените облигации, които са допустими за операции по паричната политика в съответствие с раздел 6.2.1 от приложение I към Насоки ЕЦБ/2011/14 (2), които отговарят на условията за тяхната приемливост като собствено ползвано обезпечение така, както те са изложени в раздел 6.2.3.2 (пети параграф) от приложение I към Насоки ЕЦБ/2011/14, и са емитирани от кредитни институции, учредени в еврозоната. Допустими за окончателна покупка по ПЗОО3 са испанските обезпечени облигации с множество емитенти (multicédulas), които са допустими за операции по паричната политика в съответствие с раздел 6.2.1 от приложение I към Насоки ЕЦБ/2011/14 и които са емитирани от дружества със специална цел, учредени в еврозоната.
   Горепосочените обезпечени облигации са допустими за окончателни покупки по ПЗОО3, при условие че отговарят на следните допълнителни изисквания:

               1.

               Изисква се минимум първа най-добра кредитна оценка за трета степен на кредитно качество (CQS3, понастоящем еквивалентна на рейтинг ВВВ-, присъден от агенция за външна кредитна оценка (АВКО), или друг еквивалентен рейтинг), присъдена от поне една от признатите АВКО в Рамката на Евросистемата за кредитна оценка.

               2.

               Спрямо наличностите от държани облигации по първата (3) и втората (4) програма за закупуване на обезпечени облигации (съответно ПЗОО1 и ПЗОО2) и по ПЗОО3 и наличностите от други държани от централните банки на Евросистемата облигации се прилага 70-процентно ограничение за всяка емисия със съответен международен идентификационен номер за ценни книжа (ISIN).

               3.

               Обезпечените облигации са деноминирани в евро, държат се в еврозоната и техният сетълмент се извършва в еврозоната.

               4.

               Обезпечените облигации, емитирани от субекти, чийто достъп до кредитните операции на Евросистемата е спрян, се изключват от покупките по ПЗОО3 за срока на спирането.

               5.

               За обезпечените облигации, които понастоящем не достигат CQS3 рейтинг в Кипър и Гърция, се изисква минимален рейтинг на активите на равнището на максимално възможния рейтинг за обезпечени облигации, определен от съответната АВКО за юрисдикцията, който се прилага за срока, в който минималният праг за кредитно качество на Евросистемата не се прилага по отношение на изискванията за допустимост на обезпеченията за търгуемите дългови инструменти, емитирани или гарантирани от правителствата на Гърция и Кипър (съгласно член 8, параграф 2 от Насоки ЕЦБ/2014/31 (5)), и 30-процентно ограничение за всяка емисия със съответен международен идентификационен номер за ценни книжа, което се прилага спрямо наличностите от държани облигации по ПЗОО1, ПЗОО2, ПЗОО3 и спрямо наличностите от други държани от централните банки на Евросистемата облигации, при условие че те отговарят на следните допълнителни изисквания, с цел да се постигне еквивалентност на риска:

                           а)

                           месечно отчитане на характеристиките на съвкупността от обезпеченията, включително данните за равнището на кредитите, на НЦБ на държавата, в която е учреден емитентът, както и на структурните характеристики на програмата и информация за емитента; образецът за отчитане се предоставя на контрагентите от съответната НЦБ;

                           б)

                           минимално равнище на предоставеното свръхобезпечаване от 25 %; разпоредбите за изчисляване на предоставеното свръхобезпечаване се предоставят на контрагентите от съответната НЦБ;

                           в)

                           валутните хеджирания с контрагенти с рейтинг BBB- или по-висок за вземания, които не са деноминирани в евро, са включени в съвкупността от обезпечения на програмата, или поне 95 % от активите са деноминирани в евро; и

                           г)

                           вземанията по кредитите, които са включени в съвкупността от обезпечения, са срещу длъжници в еврозоната.

               6.

               Обезпечените облигации, задържани от емитента им, могат да бъдат закупувани по ПЗОО3, при условие че отговарят на горепосочените критерии за допустимост.

         Член 3
   Допустими контрагенти
   Допустими контрагенти за ПЗОО3 — както за окончателните сделки, така и за сделките по предоставяне в заем на ценни книжа с предмет обезпечени облигации, държани в портфейли на Евросистемата по ПЗОО3 — са следните: а) местни контрагенти, участващи в операциите по паричната политика на Евросистемата, както е определено в раздел 2.1 от приложение I към Насоки ЕЦБ/2011/14; и б) други контрагенти, които централните банки от Евросистемата използват за инвестирането на инвестиционните си портфейли, деноминирани в евро, включително контрагенти извън еврозоната, занимаващи се със сделки с обезпечени облигации.
   Член 4
   Заключителна разпоредба
   Настоящото решение влиза в сила в деня след публикуването му на уебсайта на ЕЦБ.

      Съставено във Франкфурт на Майн на 15 октомври 2014 година.

            Председател на ЕЦБ

         Mario DRAGHI

      (1)  Решение ЕЦБ/2014/34 от 29 юли 2014 г. относно мерки по отношение на целеви операции по дългосрочно рефинансиране (ОВ L 258, 29.8.2014 г., стр. 11).

      (2)  Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (ОВ L 331, 14.12.2011 г., стр. 1).

      (3)  Решение ЕЦБ/2009/16 от 2 юли 2009 г. относно изпълнението на програмата за закупуване на обезпечени облигации (ОВ L 175, 4.7.2009 г., стр. 18).

      (4)  Решение ЕЦБ/2011/17 от 3 ноември 2011 г. относно изпълнението на втората програма за закупуване на обезпечени облигации (ОВ L 297, 16.11.2011 г., стр. 70).

      (5)  Насоки ЕЦБ/2014/31 от 9 юли 2014 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (ОВ L 240, 13.8.2014 г., стр. 28).


title: Решение (ОВППС) 2015/77 на Съвета от 19 януари 2015 година за назначаване на специален представител на Европейския съюз в Босна и Херцеговина

text:
               20.1.2015

               BG

               Официален вестник на Европейския съюз

               L 13/7

         РЕШЕНИЕ (ОВППС) 2015/77 НА СЪВЕТА
   от 19 януари 2015 година
   за назначаване на специален представител на Европейския съюз в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 юли 2011 г. Съветът прие Решение 2011/426/ОВППС (1) за назначаване на г-н Peter SØRENSEN за специален представител на Европейския съюз (СПЕС) в Босна и Херцеговина. Мандатът на СПЕС изтича на 30 юни 2015 г.

               (2)

               След назначаването на г-н Peter SØRENSEN на друга длъжност г-н Lars-Gunnar WIGEMARK следва да бъде назначен за СПЕС в Босна и Херцеговина от 1 март 2015 г.

               (3)

               СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   1.   Мандатът на г-н Peter SØRENSEN като специален представител на Европейския съюз (СПЕС) в Босна и Херцеговина се прекратява на 31 октомври 2014 г.
   2.   Г-н Lars-Gunnar WIGEMARK се назначава за специален пратеник на ЕС в Босна и Херцеговина от 1 март 2015 г. до 30 юни 2015 г. Той ще изпълнява мандата си в съответствие с Решение 2011/426/ОВППС.
   3.   Съветът може да реши мандатът на СПЕС да бъде прекратен предсрочно въз основа на оценка на Комитета по политика и сигурност и по предложение на върховния представител на Съюза по въпросите на външните работи и политиката на сигурност.
   Член 2
   Разходите, свързани със запазване на административната приемственост в периода между мандатите на СПЕС от 1 ноември 2014 г. до 28 февруари 2015 г., се покриват от референтната сума, установена в член 5, параграф 1 от Решение 2011/426/ОВППС.
   Член 3
   Настоящото решение влиза в сила в деня на приемането му.
   Член 2 се прилага от 1 ноември 2014 г.

      Съставено в Брюксел на 19 януари 2015 година.

            За Съвета

            Председател

         F. MOGHERINI

      (1)  Решение 2011/426/ОВППС на Съвета от 18 юли 2011 г. за назначаване на специален представител на Европейския съюз в Босна и Херцеговина (ОВ L 188, 19.7.2011 г., стр. 30).